SK Úradný vestník Európskej únie L 336/42

ROZHODNUTIE KOMISIE

zo 16. decembra 2009

o finančnom príspevku Spoločenstva na rok 2009 na výdavky, ktoré vznikli členským štátom pri niektorých projektoch kontroly, inšpekcií a dozoru v oblasti rybného hospodárstva

[oznámené pod číslom K(2009) 9935]

(Iba anglické, dánske, grécke, holandské, lotyšské, nemecké, portugalské, rumunské, španielske, švédske a talianske znenia je autentické)

(2009/977/EÚ)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Rady (ES) č. 861/2006 z 22. mája 2006, ktorým sa ustanovujú finančné opatrenia Spoločenstva na vykonávanie spoločnej politiky v oblasti rybného hospodárstva a finančné opatrenia v oblasti morského práva (1), a najmä na jeho článok 21,

keďže:

(1) Na základe požiadaviek na spolufinancovanie Spoločenstvom, ktoré predostreli členské štáty v programoch kontroly rybného hospodárstva na rok 2009, Komisia prijala rozhodnutie 2009/746/ES (2), ktoré ponechalo časť rozpočtu na kontrolu rybného hospodárstva na rok 2009 nespotrebovanú.

(2) Nespotrebovaná časť rozpočtu na rok 2009 sa pridelí novým rozhodnutím.

(3) Členské štáty boli v súlade s článkom 21 ods. 2 nariadenia (ES) č. 861/2006 požiadané, aby predložili požiadavky na dodatočné financovanie vo vzťahu k prioritným oblastiam vymedzeným Komisiou, t. j. automatizáciu a správu údajov, nové technológie a semináre v oblasti nezákonného, nenahláseného a neregulovaného rybolovu.

(4) Na tomto základe a pri zohľadnení rozpočtových obmedzení požiadavky na financovanie Spoločenstvom k činnostiam, ako napríklad pilotné projekty, ako aj výroba hliadkových plavidiel a lietadiel, boli odmietnuté, pretože sa nevenovali prioritným oblastiam definovaným v texte.

(5) Žiadosti týkajúce sa činností uvedených v článku 8 písm. a) nariadenia (ES) č. 861/2006 spĺňajú podmienky na poskytnutie finančných prostriedkov Spoločenstva.

(6) Žiadosti o financovanie Spoločenstvom musia byť v súlade s pravidlami ustanovenými v nariadení Komisie (ES) č. 391/2007 (3).

(7) Je vhodné určiť maximálnu sumu a výšku finančného príspevku Spoločenstva v rámci obmedzení ustanovených článkom 15 nariadenia (ES) č. 861/2006 a stanoviť podmienky, za ktorých sa tento príspevok môže poskytnúť.

(8) S cieľom podporovať investície do prioritných činností definovaných Komisiou a vzhľadom na negatívny vplyv finančnej krízy na rozpočty členských štátov by sa výdavkom súvisiacim s uvedenými prioritnými oblasťami mala udeliť vysoká sadzba spolufinancovania v rámci obmedzení ustanovených v článku 15 nariadenia (ES) č. 861/2006.

(9) Na splnenie podmienok na poskytnutie príspevku by automatické lokalizačné zariadenia mali spĺňať požiadavky ustanovené nariadením Komisie (ES) č. 2244/2003 z 18. decembra 2003, ktorým sa ustanovujú podrobné ustanovenia týkajúce sa systémov monitorovania plavidiel umiestnených na družici (4).

(10) Na splnenie podmienok na poskytnutie príspevku by elektronické zaznamenávacie a nahlasovacie zariadenie na palube plavidiel malo spĺňať požiadavky ustanovené nariadením Komisie (ES) č. 1077/2008 z 3. novembra 2008, ktorým sa stanovujú podrobné pravidlá vykonávania nariadenia Rady (ES) č. 1966/2006 o elektronickom zaznamenávaní a vykazovaní rybolovných činností a o prostriedkoch diaľkového snímania a o zrušení nariadenia (ES) č. 1566/2007 (5).

(11) Opatrenia stanovené v tomto rozhodnutí sú v súlade so stanoviskom Výboru pre rybolov a akvakultúru,

PRIJALA TOTO ROZHODNUTIE:

Článok 1

Predmet

Týmto rozhodnutím sa ustanovuje finančný príspevok Spoločenstva na rok 2009 na výdavky, ktoré vznikli členským štátom v roku 2009 pri zavádzaní monitorovacích a kontrolných systémov použiteľných pre spoločnú politiku rybného hospodárstva, ako je uvedené v článku 8 písm. a) nariadenia (ES) č. 861/2006. Určuje sa ním výška finančného príspevku Spoločenstva pre každý členský štát, sadzba finančného príspevku Spoločenstva a podmienky, za akých sa príspevok môže poskytnúť.

Článok 2

Vyrovnanie nesplatených záväzkov

Príslušné členské štáty uskutočnia do 30. júna 2013 všetky platby v súvislosti so žiadosťami o úhradu. Platby, ktoré členský štát uskutoční po tomto dátume, nie sú oprávnené na úhradu. V prípade nepoužitých rozpočtových prostriedkov, ktoré sa týkajú tohto rozhodnutia, sa zruší viazanosť najneskôr do 31. decembra 2014.

Článok 3

Nové technológie a IT siete

1. Výdavky, ktoré vznikli v súvislosti s projektmi uvedenými v prílohe I na nákup a inštaláciu výpočtovej techniky a na technickú pomoc súvisiacu s výpočtovou technikou, ako aj na vytváranie IT sietí na umožnenie účinnej a bezpečnej výmeny údajov v súvislosti s monitorovaním, kontrolou a dozorom nad rybným hospodárstvom, spĺňajú podmienky na poskytnutie finančného príspevku vo výške 50 % oprávnených výdavkov v rámci limitov ustanovených v tejto prílohe.

2. V prípade výdavkov podľa prílohy I, ktoré súvisia so systémami monitorovania plavidiel, systémami elektronického zaznamenávania a podávania správ alebo s nezákonným, nenahláseným a neregulovaným rybolovom, sa sadzba spolufinancovania uvedená v odseku 1 stanovuje na 95 %.

Článok 4

Automatické lokalizačné zariadenia

1. Výdavky, ktoré vznikli v súvislosti s projektmi uvedenými v prílohe II na nákup a montáž automatických lokalizačných zariadení na palubách rybárskych plavidiel, ktoré umožňujú monitorovanie týchto plavidiel na diaľku z centra na monitorovanie rybolovu prostredníctvom systému monitorovania plavidiel, spĺňajú podmienky na poskytnutie finančného príspevku vo výške 95 % oprávnených nákladov v rámci limitov stanovených v tejto prílohe.

2. Finančný príspevok uvedený v odseku 1 sa obmedzí na 1 500 EUR na plavidlo.

3. Na to, aby sa splnili podmienky na poskytnutie finančného príspevku uvedeného v odseku 1, automatické lokalizačné zariadenia musia spĺňať požiadavky ustanovené v nariadení (ES) č. 2244/2003.

Článok 5

Systémy elektronického zaznamenávania a podávania správ

Výdavky, ktoré vznikli v súvislosti s projektmi uvedenými v prílohe III na vývoj, nákup a inštaláciu komponentov pre systém elektronického zaznamenávania a podávania správ, a výdavky na technickú pomoc súvisiacu s uvedeným systémom určeným na účinnú a bezpečnú výmenu údajov v súvislosti s monitorovaním, kontrolou a dozorom nad rybárskymi činnosťami, spĺňajú podmienky na poskytnutie finančného príspevku vo výške 95 % oprávnených výdavkov v rámci limitov ustanovených v tejto prílohe.

Článok 6

Zariadenia elektronického zaznamenávania a podávania správ

1. Výdavky, ktoré vznikli v súvislosti s projektmi uvedenými v prílohe IV na nákup a montáž zariadení systémov elektronického zaznamenávania a podávania správ na palubách rybárskych plavidiel, ktoré umožňujú plavidlám elektronicky zaznamenávať a podávať správy o rybárskych činnostiach Centru na monitorovanie rybolovu, spĺňajú podmienky na poskytnutie finančného príspevku vo výške 95 % v rámci limitov ustanovených v tejto prílohe.

2. Finančný príspevok uvedený v odseku 1 sa obmedzí na 3 000 EUR na plavidlo bez toho, aby bol dotknutý odsek 4.

3. Na to, aby sa splnili podmienky na poskytnutie finančného príspevku, zariadenia elektronického zaznamenávania a podávania správ musia spĺňať požiadavky ustanovené podľa nariadenia (ES) č. 1077/2008.

4. V prípade zariadení, ktoré kombinujú elektronické zaznamenávanie a podávanie správ so systémom monitorovania plavidiel a ktoré spĺňajú požiadavky ustanovené v nariadeniach (ES) č. 2244/2003 a (ES) č. 1077/2008, sa finančný príspevok uvedený v odseku 1 obmedzí na 4 500 EUR.

Článok 7

Vzdelávacie a výmenné programy

1. Výdavky, ktoré vznikli v súvislosti s projektmi uvedenými v prílohe V na školenia a výmenné programy pre štátnych zamestnancov zodpovedných za monitorovacie, kontrolné a dozorné úlohy v oblasti rybolovu, spĺňajú podmienky na poskytnutie finančného príspevku vo výške 50 % oprávnených výdavkov v rámci limitov ustanovených v tejto prílohe.

2. V prípade výdavkov podľa prílohy V, ktoré majú formu seminárov súvisiacich s nezákonným, nenahláseným a neregulovaným rybolovom, sa sadzba spolufinancovania uvedená v odseku 1 stanovuje na 95 %.

Článok 8

Maximálny príspevok Spoločenstva pre jednotlivé členské štáty

Celkové plánované výdavky, celkové výdavky na projekty vybrané podľa tohto rozhodnutia a celkový maximálny príspevok Spoločenstva na členský štát sa podľa tohto rozhodnutia prideľujú takto:

(v EUR) Členský štát Výdavky plánované v rámci vnútroštátneho programu kontroly rybolovu Výdavky na projekty podľa tohto rozhodnutia Príspevok Spoločenstva Dánsko 3 638 843 1 143 733 1 057 867 Nemecko 2 426 282 1 017 000 828 400 Írsko 1 143 000 800 000 300 000 Grécko 2 500 000 907 895 525 000 Španielsko 10 695 000 3 783 000 2 526 000 Taliansko 4 990 000 3 140 000 2 897 500 Lotyšsko 15 652 15 652 14 869 Holandsko 1 910 000 450 000 427 500 Portugalsko 7 439 055 4 171 655 2 635 194 Rumunsko 15 600 15 600 7 800 Švédsko 1 550 000 700 000 600 000 Spojené kráľovstvo 1 153 763 911 161 779 870 Spolu 37 477 195 17 055 696 12 600 000

Článok 9

Adresáti

Toto rozhodnutie je určené Dánskemu kráľovstvu, Spolkovej republike Nemecko, Írsku, Helénskej republike, Španielskemu kráľovstvu, Talianskej republike, Lotyšskej republike, Holandskému kráľovstvu, Portugalskej republike, Rumunsku, Švédskemu kráľovstvu a Spojenému kráľovstvu Veľkej Británie a Severného Írska.

V Bruseli 16. decembra 2009 Za Komisiu Joe BORG člen Komisie

(1) Ú. v. EÚ L 160, 14.6.2006, s. 1.

(2) Ú. v. EÚ L 267, 10.10.2009, s. 20.

(3) Ú. v. EÚ L 97, 12.4.2007, s. 30.

(4) Ú. v. EÚ L 333, 20.12.2003, s. 17.

(5) Ú. v. EÚ L 295, 4.11.2008, s. 3.

PRÍLOHA I NOVÉ TECHNOLÓGIE A IT SIETE (v EUR) Členský štáta kód projektu Výdavky plánované v rámci vnútroštátneho programu kontroly rybolovu Výdavky na projekty podľa tohto rozhodnutia Príspevok Spoločenstva Dánsko DK/09/08 44 000 0 0 DK/09/09 1 333 333 0 0 Medzisúčet 1 377 333 0 0 Nemecko DE/09/12 3 782 0 0 DE/09/15 20 000 0 0 DE/09/16 9 000 0 0 DE/09/25 12 000 0 0 DE/09/26 112 500 0 0 DE/09/27 465 000 0 0 Medzisúčet 622 282 0 0 Írsko IE/09/03 63 000 0 0 Medzisúčet 63 000 0 0 Grécko EL/09/06 1 500 000 750 000 375 000 EL/09/07 1 000 000 157 895 150 000 Medzisúčet 2 500 000 907 895 525 000 Holandsko NL/09/18 585 000 0 0 NL/09/19 875 000 0 0 Medzisúčet 1 460 000 0 0 Portugalsko PT/09/07 1 500 000 0 0 PT/09/08 1 500 800 0 0 PT/09/09 46 600 0 0 PT/09/10 220 000 0 0 Medzisúčet 3 267 400 0 0 Rumunsko RO/09/04 15 600 15 600 7 800 Medzisúčet 15 600 15 600 7 800 Švédsko SE/09/15 100 000 0 0 SE/09/16 500 000 0 0 SE/09/18 250 000 0 0 Medzisúčet 850 000 0 0 Spojené kráľovstvo UK/09/69 9 879 0 0 UK/09/71 1 395 0 0 UK/09/73 5 811 0 0 UK/09/74 6 973 0 0 UK/09/75 51 578 0 0 UK/09/76 5 811 0 0 UK/09/77 814 0 0 UK/09/78 2 529 0 0 UK/09/79 465 0 0 UK/09/80 5 113 0 0 UK/09/81 5 100 0 0 UK/09/83 7 670 0 0 UK/09/86 11 622 0 0 Medzisúčet 114 760 0 0 Spolu 10 270 375 923 495 532 800

PRÍLOHA II AUTOMATICKÉ LOKALIZAČNÉ ZARIADENIA (v EUR) Členský štát a kód projektu Výdavky plánované v rámci vnútroštátneho programu kontroly rybolovu Výdavky na projekty podľa tohto rozhodnutia Príspevok Spoločenstva Nemecko DE/09/17 48 000 48 000 24 000 DE/09/18 12 000 0 0 DE/09/19 45 000 0 0 DE/09/20 20 000 0 0 DE/09/28 258 000 258 000 129 000 Medzisúčet 383 000 306 000 153 000 Spojené kráľovstvo UK/09/72 197 573 197 573 102 000 Medzisúčet 197 573 197 573 102 000 Spolu 580 573 503 573 255 000

PRÍLOHA III SYSTÉMY ELEKTRONICKÉHO ZAZNAMENÁVANIA A PODÁVANIA SPRÁV (v EUR) Členský štát a kód projektu Výdavky plánované v rámci vnútroštátneho programu kontroly rybolovu Výdavky na projekty podľa tohto rozhodnutia Príspevok Spoločenstva Dánsko DK/09/11 100 000 0 0 DK/09/12 100 000 0 0 DK/09/13 133 333 0 0 DK/09/14 200 000 0 0 DK/09/15 166 667 0 0 DK/09/16 133 333 0 0 DK/09/17 284 444 0 0 Medzisúčet 1 117 777 0 0 Nemecko DE/09/06 350 000 0 0 DE/09/07 50 000 0 0 DE/09/08 60 000 0 0 DE/09/09 30 000 0 0 DE/09/10 100 000 0 0 DE/09/11 120 000 0 0 Medzisúčet 710 000 0 0 Írsko IE/09/04 80 000 0 0 IE/09/05 200 000 0 0 Medzisúčet 280 000 0 0 Lotyšsko LV/09/01 15 652 15 652 14 869 Medzisúčet 15 652 15 652 14 869 Holandsko NL/09/20 450 000 450 000 427 500 Medzisúčet 450 000 450 000 427 500 Spojené kráľovstvo UK/09/68 116 220 0 0 UK/09/84 11 622 0 0 Medzisúčet 127 842 0 0 Spolu 2 701 271 465 652 442 369

PRÍLOHA IV ZARIADENIA ELEKTRONICKÉHO ZAZNAMENÁVANIA A PODÁVANIA SPRÁV (v EUR) Členský štát a kód projektu Výdavky plánované v rámci vnútroštátneho programu kontroly rybolovu Výdavky na projekty podľa tohto rozhodnutia Príspevok Spoločenstva Dánsko DK/09/10 1 080 000 1 080 000 1 026 000 Medzisúčet 1 080 000 1 080 000 1 026 000 Nemecko DE/09/13 84 000 84 000 79 800 DE/09/21 105 000 105 000 99 700 DE/09/29 522 000 522 000 495 900 Medzisúčet 711 000 711 000 675 400 Írsko IE/09/06 800 000 800 000 300 000 Medzisúčet 800 000 800 000 300 000 Španielsko ES/09/36 3 753 000 3 753 000 2 502 000 ES/09/37 6 912 000 0 0 Medzisúčet 10 665 000 3 753 000 2 502 000 Taliansko ITA/09/14 4 800 000 2 950 000 2 802 500 Medzisúčet 4 800 000 2 950 000 2 802 500 Portugalsko PT/09/11 2 091 635 2 091 635 1 224 000 PT/09/12 1 993 500 1 993 500 1 329 000 Medzisúčet 4 085 135 4 085 135 2 553 000 Švédsko SWE/09/17 700 000 700 000 600 000 Medzisúčet 700 000 700 000 600 000 Spojené kráľovstvo UK/09/70 232 439 232 439 220 800 UK/09/82 453 256 453 256 430 572 UK/09/85 27 893 27 893 26 498 Medzisúčet 713 588 713 588 677 870 Spolu 23 554 723 14 792 723 11 136 770